35. schôdza NR SR - 6.deň - B. popoludní
Dátum: 2025-06-04
Poslanec: Matovič, Igor (SLOVENSKO)
Druh vystúpenia: Vystúpenie v rozprave

Takže, kolegovia a kolegyne, keďže medzičasom ja som vystupoval v tom úvodnom slove, kde sa nedalo reagovať, takže poprosím nejaké možno faktické prípadne teraz. Teda medzičasom aj vystúpila predkladateľka za politickú stranu Progresívne Slovensko pani Beáta Jurík a teda vlastne je tu trošku taký, ako nechcem povedať, že spor, ale nazvime to, že dilema, že ktorá je správna cesta, že či teda ísť cestou tou odvážnejšou, ja som ju nazval možno slobodnejšou, pani poslankyňa Jurík povedala, že progresívnejšie, ja by som povedal skorej pokrokovejšou, ale ten progresivizmus trošičku, viete, už má také hocijaké nálepky alebo šrámy, a vy hovoríte zase, ja sa trošku (povedané so smiechom), a zasa teda vy sa nehanbíte za to, keď ja nazvem ten váš postup taký konzervatívnejší. Áno, je to konzervatívnejší alebo konzervatívny, keďže navrhujete ísť len tou cestou, že odtiaľ-potiaľ, že dáme teda tú slobodu mladým ľuďom od 16 rokov a že preukážeme im dôveru len v komunálnych a VÚC voľbách. Ja som naozaj, osobne som presvedčený, že mladí ľudia sú hodní dôvery aj, aj v tých prezidentských voľbách, aj v parlamentných voľbách, aj takisto v akomkoľvek referende, ktoré by prišlo a baví ma, priznám sa, že tento spor, keď ho tak nazvem, alebo teda tento zápas ideí teda, že ako teda otvoriť náruč voči mladým ľuďom, že teda či tou cestou, ktorou ide hnutie SLOVENSKO, ktoré hovorí, že poďme a dajme právo mladým ľuďom pri všetkých voľbách od šestnásť rokov, alebo teda tou opatrnejšou cestou, iný výraz, ktorú volí Progresívne Slovensko, a ísť len teda otvoriť náruč mladým ľuďom len pri komunálnych voľbách. Ja naozaj nevidím tam nejaký ten dôvod, aby sme vyčkávali. Hovorím, že máme tu, hlavne máme to, že za hranicami máme krajinu, ktorá osemnásť rokov skúšala, že či teda tým mladí ľudia, 16-, 17-roční nejakým spôsobom tej rakúskej demokracii ublížia, a zatiaľ na to neprišiel nikto, že by jej nejakým spôsobom ubližovali. Vtiahnuť mladých ľudí do deja je naozaj super, aby nám títo mladí ľudia vtiahnutí do deja, ktorým povieme, že nám na nich záleží a pri tých práve, tam sa to aj tak láme, od tých 16, 17 rokov veľmi veľký podiel tých mladých ľudí už začína sa zaujímať aj o politiku, nám môžu pomôcť na takú tú kampaň aj v rámci rodín, v rámci komunít, v ktorých sa nachádzajú. A čo by bolo lepšie, ak by vlastne nakoniec svojich rodičov a najmä starých rodičov mladí ľudia naučili hľadať informácie, naučili veľakrát aj, áno, kritickému mysleniu v tom, v tej spleti klamstiev mafiánov, ktorí nám tu vládnu. Však to je paráda, ktorá by sa takýmto spôsobom, ktorá by nám výrazným spôsobom všetkým na Slovensku pomohla, ak by mladí ľudia robili v svojich rodinách kampaň za pravdu, keď to tak nazvem, lebo mafiáni, ktorí nám vládnu, tak tí sú schopní dennodenne klamstvami, hoaxami, výmyslami ľudí doslova ukŕkať v lži a spoliehajú sa presne tak, ako svojho času Goebbels, že tisíckrát opakovaná lož sa stane pravdou. To vidíte napríklad, že aj ja môžem hovoriť čokoľvek, oni dokázali tým svojím voličom, o ktorých teda tie videá, však oni sú, sú známe, a najmä tá jedna pani, ktorej sa pýtajú, alebo tam niečo sa jej pýtajú na tom mítingu SMER-u a kde ona hovorí, že ja milujem Fica a nezabudnite to dať. A prežíva pri tom doslova eufóriu, použil by som aj iné výrazy (povedané so smiechom), ale opäť by na mňa niekto dával trestné oznámenie, a jednoducho ona, ona sa v tom vyžíva (hovorené so smiechom), ako je naivná a ako v podstate dobromyseľne, ja si myslím, že naozaj ona to myslela úprimne, toleruje tie zlodejiny, klamstvá mafiánov, ktorí tu dvadsať rokov terorizujú Slovensko a ktorí doslova zničili život deťom a vnúčatám. Slovensku, a nepreháňam, zvoní umieráčik. My si môžme myslieť však čo, nič sa nedeje, však vlastne my sme tak jak tie žaby v hrnci, ktorých priebežne nám tu tak pekne varia a môžme si myslieť, že však vlastne však neni to až také strašné. Ale vidíme. Po pätnástich rokoch, kedy tu Robert Fico je premiérom, sme na každom jednom rebríčku, sme na úrovni a veľakrát horšie ako Bulharsko a Rumunsko. Čo viacej chceme mať? Keď Fico začínal vládnuť, mzdy v Poľsku boli o tretinu nižšie. Inak povedané, na Slovensku Slováci zarábali o polovičku viac jako Poliaci. Keď Fico začínal vládnuť. Dnes Poliaci majú priemerný plat 2 100 eur a Slováci 1 512? Či 1 515? Takže šesťsto, to je čo? To je o 40 %, dobre som to vypočítal? Šesťsto eur z 1 500, áno, dnes (povedané so smiechom) majú Poliaci o 40 % vyššie platy ako Slováci. Po pätnástich rokoch budovania sociálneho štátu. Budovania sociálneho štátu pre mafiánske elity z rodiny Norberta Bödöra, alias z rodiny Tibora Gašpara, obžalovaného z toho, že vydal Policajný zbor do rúk mafie. V takomto štáte my chceme, aby tu mladí ľudia zostali žiť, aby v takomto štáte išli na vysokú školu, aby v takomto štáte si založili rodinu, aby v takomto štáte nakoniec možno podnikali, možno teda boli zamestnaní a s radosťou platili dane a odvody. No jednoducho to nevychádza. Tí mladí ľudia nie sú hlúpi. Oni si nechcú pokaziť život. Áno, môže nám to všetkým byť ľúto, že odídu, že nám 20-30 % ľudí odchádza, mladých ľudí odchádza do zahraničia nenávratne, že tam zostávajú, ale dajme si ruku na srdce, že či si to, či im to môžme vyčítať. Nikto z nás im to vyčítať nemôže, lebo každý si je strojcom svojho šťastia a tí mladí ľudia si povedia, že za týchto podmienok, keď oni majú žiť v krajine, ktorá doslova sa stáva skanzenom v strede Európy, zhumpľovaná, zadlžená a rozkradnutá krajina, kde, hovorím ešte raz, že veľakrát sme na úrovni alebo horšie na tom ako Bulhari a Rumuni v porovnávacích rebríčkoch... Povedia, že za týchto podmienok, keď oni majú žiť v krajine, ktorá doslova sa stáva skanzenom v strede Európy zhumplovaná, zadĺža, zadlžená, rozkradnutá krajina. Kde hovorím ešte raz, že veľakrát sme na úrovni alebo horšie na tom ako Bulhari a Rumuni v porovnávacích rebríčkoch, tak úplne logicky tí mladí ľudia hovoria, že tak ďakujem ti mama, oco, že ste ma porodili, vychovali, že ste ma šatili a živili, ale ja si určím, že kde si nájdem to šťastne, šťastné miesto na život. A v tejto situácii sme, že nám budú odchádzať húfy Husákových detí do dôchodku a zlomok detí nám bude prichádzať na pracovný trh, z ktorého zlomku ešte tretina nám odíde do zahraničia. Sme v bezvýchodiskovej situácii, kde do budúcna, keď my nezatiahneme ručnú brzdu a mafiánom nedáme definitívne po krížoch a neodstavíme ich od moci, áno, možno aj s pomocou mladých ľudí, tak nakoniec zo Slovenska bude skanzen. Skanzen, kde mladí ľudia budú niekde za oceánom v Anglicku, v Nemecku, hocikde rozlezení a paradoxne, možno v Maďarsku, možno v Poľsku, možno v Čechách a možno nakoniec za 10, 20 rokov zistíme, že aj na tej Ukrajine sa bude ľahšie a lepšie žiť ako na tom, na tom Slovensku. A na to Slovensko budú kedy-tedy zatelefonovať, skypovať, síce skype už neexistuje, jednoducho nejaké tie sociálne siete použijú, aby komunikovali so svojimi rodičmi. Takto môžeme dopadnúť, a touto cestou ideme. V rukách mafiánov, ktorí nám vládnu, inak Slovensko dopadnúť nemôže. Rozkradnutá, zadlžená krajina, ktorá má postavený úspech len na tom, že 20 rokov ohlupujú svojich voličov klamstvami s hlbokým presvedčením medzi vedením strany SMER, HLAS, REPUBLIKA, SNS, že ich voliči sú unblock hlupáci, že všetci sú hlúpi, že všetci, všetci seno žerú a všetky klamstvá tým pádom im neodhalia a môžu ich donekonečna klamať. Alebo urobíme silné gesto a nie jedno, lebo toto môže byť prvé v rade a ukážeme, že nám na tých mladých ľuďoch záleží, že ich zoberieme na palubu, a preto by som chcel aj trošku tak akože aj, aj pomknúť kolegov z Progresívneho Slovenska, že nie je čas vyčkávať a robiť nejaké také postupné testy, že dajme teraz tie komunále oskúšame, keď vidíme, že druhé krajiny to prežili. My nevyhnutne potrebujeme mladým ľuďom dať plnú dôveru, a preto som veľmi rád, že ste povedali, že aj podporíte náš návrh, ktorý je o tom, že dávame mladým ľuďom plnú dôveru vo všetkých voľbách bez ohľadu na to, či to je komunál, národné voľby, prezidentské alebo referendum, lebo Slovensko potrebuje rýchlu pomoc mladých ľudí. Mladí ľudia a v podstate voliči SMER-u, HLS-u a SNS, ktorí opätovne tak ako v roku 2020 pochopia, že sa nechali bohužiaľ podviesť ľuďmi, ktorí to s nimi nemysleli dobre, sú ľudia, ktorí Slovensko nakoniec môžu zachrániť. My ich potrebujeme dostať na palubu, preto tento návrh zákona predkladáme a potrebujeme, aby sa mladí ľudia od toho veku už začali naozaj veľmi aktívne o politiku zaujímať. Vieme automaticky, že keď dieťa, dobre, fajn alebo mladý človek má 16, 17 rokov, ale to volebné právo nemá, tak dobre, má nejaký názor, ale tým voľbám nemusí venovať nejakú veľkú pozornosť. Ale ak on zistí, že pozor, aj jeho hlas môže zavážiť, a že síce je to ten Jozef Mak, človek milión, ale kvapka kvapce a na konci môže byť dobrý výsledok volieb, tak nakoniec aj on sa začne zaujímať o tie voľby, o ten verejný život, o to, ako vlastne funguje štát. A keďže ten mladý človek nie je hlúpy, sa stane, doslova on získa imunitu, on sa zaočkuje proti blbostiam, ktoré roky rokúce tu tlačia súčasní vladári ľuďom do hlavy. Ak ten mladý človek sa zaočkuje práve tým, že bude vedieť ako štát funguje, on sa nikdy nedá oklamať Ficovi ani ostatným klamárom, že jednoducho dá sa donekonečna rozdávať, že keď teraz tu dám pred voľbami tri dni trináste dôchodky, tak to je samozrejmé a však vlastne to dobrý minister financií niekde v Národnej banke po nociach vytlačí tie bankovky. A jednoducho budú vedieť ako ten štát funguje, že keď niečo niekomu dáte, tak niekto to nakoniec zaplatiť musí. A buď teda zvýšite dane, to, čo robí súčasná vláda alebo klepnete po prstoch podvodníkov, to, čo sme robili my a potom ľuďom dane nemusíte zvyšovať. My sme len tým, že sme klepli po prstoch podvodníkom získali 700 miliónov eur pri lepšom výbere DPH. 700 miliónov. Tí, čo nám vládnu, od ľudí vytiahnu cez transakčnú daň. To je rovnakých 700 miliónov a to je rozdiel v tom prístupe. Ak chceme vedieť alebo chceme vidieť ľudí na Slovensku či už mladých, starších alebo najstarších, že budú rozmýšľať s kritickou hlavou, že budú rozmýšľať argumentami a budú posudzovať argumenty a hľadať fakty, tak poďme budovať ten záujem o štát o správu veci verejných čím skôr ako sa dá. Áno, tá hranica v rámci Európy nie je nižšia ako 16 rokov, preto prichádzame aj s týmto návrhom. Poďme odvážne na tých 16 rokov. A poviem to tvrdo a pravdivo. Ten priemerný 16-ročný študent, má omnoho viacej rozumu jako tá babička z toho známeho videa, ja milujem Fica, dajte to. Tej je úplne jedno, že Fico rozkradol republiku. Tej je úplne jedno, že Gašpar ako policajný prezident vydal Policajný zbor do rúk mafie, z čoho je aj obžalovaný pred súdom. Tá tomu nerozumie, bohužiaľ. Ale ten mladý človek, keď mu ukážeme, že máme záujem o jeho názor, že chceme, aby ho prejavil aj v tých voľbách, tak ten možno nakoniec tej babičke to vysvetlí, že baby, ty si volila roky mafiánov, ktorí mňa okrádali a robili všetko preto, aby som ja nakoniec z tohto Slovenska zdrhol a teba tu nechal opustenú. Nič lepšie sa Slovensku nemôže stať, ako dostať mladých ľudí na palubu, na palubu o záujem vecí verejných a nakoniec, aby títo mladí ľudia nám pomohli zvíťaziť nad mafiou, ktorá nám vládne. Ďakujem pekne, že podporíte tento návrh zákona. Tak ako som povedal, od nás platí, aj keď teda ten návrh alebo máme iný názor a máme teda taký progresívnejší, ale si povedzme si pokrokovejší názor, že mladým ľuďom môžeme dať dôveru absolútnu od 16 rokov, že môžeme im dať, keď už teda od 14 rokov majú byť trestne zodpovední za svoje trestné činy, tak môžeme im dať dôveru vo všetkých druhoch voľby, volieb. Napriek tomu podporíme aj váš návrh Progresívneho Slovenska ten opatrnejší alebo božechráň, aby som povedal spiatocníčky, spiatočníckejší ten konzervatívnejší návrh zákona, ktorý teda hovoríte, že len by ste skusmo oskúšali tie komunálne voľby. Som rád tej vzájomnej podpore a bodaj by to bolo aj do budúcna takto, a aby sme sa tu nesporili o poviem, že o i tú základnú ideu, ale aby sme sa možno sporili len o nuansy. To môže byť aj do budúcna základ toho ako môže fungovať aj budúca vláda, a ja pevne verím, že vás to aj do budúcna prejde a pochopíte, že bez hnutia SLOVENSKO mafiu na Slovensku poraziť nemôžete. Môžete len vytvoriť alternatívu s časťou tej mafie, tak ako sa to rysovalo pred minulými voľbami a možno aj po nich, ale Slovensko potrebuje jednoznačnú alternatívu bez mafie, kde opätovne povieme mafii, že tam bude šúchať s nožičkami a čakať, kedy pre nich príde niekto z NAKY a kedy sa budú zodpovedať za rozkradnutie republiky. Ďakujem pekne. (Potlesk.)